АҞӘА, хәажәкыра 3 - Sputnik, Асмаҭ Ҵәыџьԥҳа. Аԥсны жәлар рхеидкыла ахада Адгәыр Арӡынба иҳәеит Жәлар реизара аԥхьа имҩаԥгаз амитинг аоппозициаа рмитинг ауп ҳәа ирҳәо ҵаҵӷәыдоуп, избан акәзар аоппозициатә партиақәа рыдгылаҩцәа шәеиза ҳәа аӡәгьы ирыларымҳәаӡеит. Иажәақәа рыла еизаз аҭагылазаашьа хьаас изку роуп.
Арӡынба иҳәеит, Аԥсны ишыҟоу гәыԥқәак рхатәы интересқәа рыда акгьы иазымхәыцуа, дара уи Аԥсны акономикатә ҿиара иадырҳәалоит ҳәа.
Инаҵшьны иазгәеиҭеит Атәыла ахада ари аҭагылазаашьа ахҳәаа шаимҭац.
"Ари азҵааразы ахада игәаанагара иҳәароуп. Илаҳхи ахада фотосахьақәак, амаининг фермақәа раҿыхра данцои, аҳамҭақәа аныишо рыда дҳамбозар. Еилаҳкаар ҳтахуп мҩас ҳазқәырҵыз. Ас мацара ицалар абзиарахь ҳкылнагаӡом, уи ҳара иаҳҭахым. Ҭынч ԥсҭазаара ҳҭахуп", - иҳәеит Арӡынба.
Аҩаша, хәажәкыра 2 рзы Аҟәа, Ахақәиҭра ашҭаҿы ауаажәларратә еиҿкаара "Аруаа" ааԥхьара ҟанаҵеит ачынуаа Қырҭтәыла рцара згәы амырҭынчуа зегьы еизарц азы. Еизаз рҟынтәи ҩышәҩык рҟынӡа Аԥсны Жәлар Реизара ахыбрахь инеиит адепутатцәа ирыҿцәажәарц уаанӡатәи ахада иабжьгаҩ Бенур Қәираиа Қырҭтәыла иҟазаара иазкны.
Аҭагылазаашьа азы ахада ипресс-маҵзура аҳәамҭа ҟанаҵеит Аԥсны атәылауаҩ Бенур Мамиа-иԥа Қәираиа 2021 шықәса жәабран 19 рзы ахада ицхырааҩыс дахьыҟаз аҟынтә инапынҵақәа шаанижьхьаз.
Иара убас шәаԥхьар ҟалоит:
- Ахада уаанӡатәи ицхырааҩ Бенур Қәираиа еиҭеиҳәеит Қырҭтәылаҟа дызцаз